Քլինթ Հիլ

**Քլինթոն (Քլինթ) Հիլ** (, ), ԱՄՆ Գաղտնի ծառայության գործակալ, որը ծառայել է հինգ նախագահների օրոք՝ Դուայթ Էյզենհաուերից մինչև Ջերալդ Ֆորդ։ Հիլը առավել հայտնի է դարձել իր խիզախ գործողությամբ՝ 1963 թվականի նոյեմբերի 22-ին, երբ Դալասում սպանվել է ԱՄՆ նախագահ Ջոն Ֆ. Քենեդին։

## Կենսագրություն
Հիլ Քլինթոնը ծնվել է Հյուսիսային Դակոտայում։ Մայրը եղել է նորվեգացի։ Ծնվելուց 17 օր անց նրա մայրը (բաժանված հորից) նրան մկրտել է, ապա թողել Ֆարգո քաղաքի մանկատանը։ Երեք ամիս անց նա որդեգրվել է մեկ այլ նորվեգական ընտանիքի կողմից։

Հիլի նոր ընտանիքը տեղափոխվել է Վաշինբերն, որտեղ նա ավարտել է Վաշինբերնի միջնակարգ դպրոցը 
։ Այնուհետև նա սովորել է Մուրհեդի (Մինեսոտա) Կոնկորդիա քոլեջում, որտեղ խաղացել է ամերիկյան ֆուտբոլ, բասկետբոլ և բեյսբոլ, ուսումնասիրել է պատմություն և 1954 թվականին ավարտել ուսումը։

Քոլեջն ավարտելուց կարճ ժամանակ անց նա զորակոչվել է ԱՄՆ բանակ և ուղարկվել Ֆորտ Լեոնարդ Վուդ (Միսսուրի)՝ նախնական պատրաստության։ Այնուհետև նա ծառայության է նշանակվել է ԱՄՆ բանակի Հետախուզական կենտրոնում՝ Դանդալկում (Մերիլենդ), որտեղ վերապատրաստվել է որպես հակահետախուզության (CI) հատուկ գործակալ և Դենվերի 113-րդ հակահետախուզական կորպուսի IX տարածաշրջանային գրասենյակում ծառայել մինչև 1957 թվականը։

Ռազմական ծառայությունից հետո Հիլը միացել է Գաղտնի ծառայությանը և աշխատանքի անցել Դենվերի գրասենյակում։ 1958 թվականին նա ծառայել է նախագահ Դուայթ Էյզենհաուերի անվտանգության խմբում։ Երբ Ջոն Ֆ. Քենեդին ընտրվել է ԱՄՆ նախագահ, Հիլը նշանակվել է առաջին տիկին Ժակլին Քենեդիի անվտանգության աշխատակից։

## Ջոն Ֆ. Քենեդիի սպանություն
Նախագահ Քենեդին սպանվել է 1963 թվականի նոյեմբերի 22-ին Դալասում (Տեխաս), եղել է քաղաքով ընթացող ավտոշարասյան մեջ։ Մահափորձի պահին Հիլը Գաղտնի ծառայության ուղեկցող մեքենայից վազել է կրակոցների ուղղությամբ, ցատկել նախագահական մեքենայի հետևի հատվածին և իր մարմնով պաշտպանել վիրավոր նախագահին ու առաջին տիկին Ժակլին Քենեդիին, մինչ մեքենան շտապում էր Փարկլենդ հիվանդանոց։ Նրա գործողությունը նկարահանվել է ամերիկացի գործարար, կանացի հագուստ արտադրող Աբրահամ Զապրուդերի կողմից։

Հիլը շարունակել է աշխատել որպես Ժակլին Քենեդիի անվտանգության աշխատակից ևս մեկ տարի՝ նրա ամուսնու մահից հետո։

## Հետագա կյանք
1975 թվականին նա հեռացել է ծառայությունից, մեկուսացել իր տանը։ Ունեցել է ալկոհոլային կախվածություն, 1980-ականների սկզբում ընկերների ջանքերով կարողացել է հաղթահարել ալկոհոլային կախվածությունը։ 2017 թվականին Հիլը հայտարարել է, որ 54 տարի շարունակ կրկին ու կրկին վերապրում է Դալասի դեպքերը։

2012 թվականի ապրիլին հրապարակվել է «Տիկին Քենեդին և ես» գիրքը, որտեղ Հիլը նկարագրում է իր կարիերան և աշխատանքային հարաբերությունները Ժակլին Քենեդիի հետ։

Հիլ Քլինթոնը մահացել է 2025 թվականի փետրվարի 21-ին, իր տանը՝ Բելվիդերում (Կալիֆոռնիա նահանգ), 93 տարեկան հասակում։ Նա վերջին կենդանի մնացած ուղևորն էր այն մեքենայից, որը նախագահ Քենեդիին տեղափոխել Պարկլենդի հիվանդանոց։

## Գրականություն
*Clint Hill, Lisa McCubbin. Mrs. Kennedy and Me: An Intimate Memoir (англ.). — Gallery Books, 2012. — ISBN 9781451648447.
*Clint Hill, Lisa McCubbin. Five Days in November (англ.). — Gallery Books, 2014. — ISBN 9781476731506.
*Clint Hill, Lisa McCubbin. Five Presidents. My Extraordinary Journey with Eisenhower, Kennedy, Johnson, Nixon, and Ford (англ.). — *Gallery Books, 2017. — ISBN 9781476794143.
*Clint Hill, Lisa McCubbin. My Travels with Mrs. Kennedy (англ.). — Gallery Books, 2022. — ISBN 9781982181116.
*Хилл К., Мак-Каббин Л. Миссис Кеннеди и я / пер. с англ. Д. Земляковой. — Эксмо, 2017. — 480 с. — (Антироман). — ISBN 978-5-699-95789-7.

## Ծանոթագրություններ

## Արտաքին հղումներ
* 
* 
* 

Կատեգորիա:21-րդ դարի ամերիկացի գրողներ
Կատեգորիա:21-րդ դարի ամերիկացի տղամարդ գրողներ
Կատեգորիա:Ամերիկացի երկարակյացներ
Կատեգորիա:Ամերիկացի ոստիկաններ